Ir-Regolament tal-Kummissjoni (KE) Nru 492/2002
tad-19 ta’ Marzu ta’ l-2002
li jidderoga mir-Regolament (KE) Nru 562/200 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1254/1999 għal dak li jirrigwarda x-xiri għall-ħażna għall-ħażna ta’ ċanga u li jemenda r-Regolament (KEE) Nru 1627/89 dwar ix-xiri għall-ħażna għall- ħażna ta’ ċanga permezz ta’ sejħiet għall-offerti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju ta’ l-1999 dwar l-organizzazzjoni komuni tas-suq taċ-ċangu u tal-vitella [1], kif l-aħħar emendat permezz tar-Regolament tal-Kummissjoni (KE) Nru 2345/2001 [2], u b’mod partikolari l-Artikolu 47(8) tiegħu,
Billi:
(1) Ir-Regolament tal-Kummissjoni (KE) Nru 562/2000 [3], kif l-aħħar emendat permezz tar-Regolament (KE) Nru 1564/2001 [4], jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1254/1999 għal dak li jirrigwarda x-xiri għall-ħażna ta’-ċanga. B’mod partikolari l-Artikoli 10 u 16(2) jiddefinixxu l-perjodi għas-sottomissjoni ta’ offerti u d-distribuzzjoni rispettivament. In vista tad-dati li fihom jaqgħu l-festi pubbliċi fl-ewwel u t-tieni kwart ta’ l-2002, huwa neċessarju għal raġunijiet prattiċi li s-sejħa għall-offerti tkun ikkanċellata u li t-tieni sejħa għall-offerti tat-tieni kwart ta’ Marzu 2002 u li d-data għall-għeluq tad-distribuzzjoni għat-tieni offerta għat-tieni kwart tas-sena 2000. Għaldaqstant, għandha ssir deroga mir-Regolament (KE) Nru 562/2000.
(2) Ir-Regolament tal-Kummissjoni (KEE) Nru 1627/89 tad-9 ta’ Ġunju ta’ l-1989 [5] fuq ix-xiri għall-ħażna ta’ ċanga b’sejħa għall-offerti kif l-aħħar emendat permezz tar-Regolament (KE) Nru 238/2002 [6], jiftaħ ix-xiri għall-ħażna permezz ta’ offerti bit-tender f’ċerti Stati Membri jew reġjuni ta’ Stat Membru għal ċerti gruppi ta’ kwalita’. Ir-Regolament tal-Kummissjoni (KE) Nru 1209/2001 [7], kif l-aħħar emendat permezz tar-Regolament (KE) Nru 2579/2001 [8], daħħal numru ta’ derogi mir-Regolament (KE) Nru 562/2000 sabiex jittratta mas-sitwazzjonijiet eċċezzjonali fis-suq maħluq mill-ġrajjiet marbuta ma’ l-ispongi-form encephalopathy tal-bovini (BSE) u t-tfaqqiegħ sussegwenti tal-marda ta’ l-ilsien u d-dwiefer. B’mod partikolari, prodotti addizzjonali jistgħu jkunu aċċertati fl-intervent. Billi din id-deroga ma tapplikax iżjed għall-proċeduri ta’ offerti matul it-tieni kwart ta’ l-2002, huwa neċessarju sabiex ikun emendat ir-Regolament (KEE) Nru 1627/89 skond dan li ngħad.
(3) Il-miżuri pprovduti f’dan ir-Regolament huma in konformità ma’ l-opinjoni tal-Kumitat tal-Ġestjoni dwar iċ-Ċanga u l-Vitella,
ADOTTAT DAN IR-REGOLAMENT:
L-Artikolu 1
Minkejja dak li tgħid l-ewwel sentenza ta’ l-Artikolu 10 tar-Regolament (KE) Nru 562/2000, l-ebda sottomissjoni għal offerti m’għandha toħroġ fir-raba’ Tlieta ta’ Marzu ta’ l-2002.
L-Artikolu 2
1. L-Anness għar-Regolament (KEE) Nru 1627/89 huwa sostitiwit permezz ta’ l-Anness għal dan ir-Regolament.
2. Minkejja dak li jg]id l-Artikolu 16(2) tar-Regolament (KE) Nru 562/2000, il-perijodu ta’ distribuzzjoni għat-tieni proċedura ta’ offerti fit-tieni kwart ta’ l-2002 għandu jkun ta’ 24 jum kalendarju.
L-Artikolu 3
Dan ir-Regolament għandu jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
L-Artikolu 2 għandu japplika għall-proċeduri ta’ offerti miftuħa matul it-tieni kwart ta’ l-2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 19 ta’ Marzu ta’ l-2002.